EkBass/fiwiki-20250220-pages-articles huggingface dataset:
Imurikalat

Imurikalat (Gobiesociformes) on viuhkaeväisten kalojen lahko, johon kuuluu vain yksi heimo imurit (Gobiesocidae). Siinä on 9 alaheimoa, 53 sukua ja 180–190 lajia,Gobiesociformes Eschmeyer's Catalog of Fishes. California Academy of Sciences, 2023 joilla on vatsaevistä muodostunut imulevy. Imurikalat ovat kivikkorantojen pohjakaloja, jotka elävät lämpimissä ja lauhkeissa merissä.Fishes of the World Gobiesociformes Aiemmin imurikalat luettiin ahvenkalojen lahkon (Perciformes) alalahkoksi. == Alaheimot == Imurien heimoon kuuluu seuraavat 9 alaheimoa: * Diplocrepinae * Lepadogastrinae * Chorisochisminae * Haplocylicinae * Protogobiesocinae * Cheilobranchinae – kidusankeriaat * Trachelochisminae * Diademichthyinae * Gobiesocinae – imurit ==Lähteet== *
Camel

Camel voi tarkoittaa ainakin seuraavia asioita: * Camel, vuodesta 1913 alkaen myynnissä ollut savukemerkki * Camel, brittiläinen progressiivista rockia soittava yhtye ** Yhtyeen debyyttialbumi Camel vuodelta 1973 * Camel, vaalenruskea väri * Camel, joki Cornwallissa, Yhdistyneessä kuningaskunnassa == Myös == * Sopwith Camel, ensimmäisen maailmansodan taistelulentokone
Irv Gotti

Irving Domingo Lorenzo, Jr. (26. kesäkuuta 1970 Queens, New York – 5. helmikuuta 2025https://www.hollywoodreporter.com/news/music-news/irv-gotti- murder-inc-founder-dies-1236128314/), tunnettu paremmin taiteilijanimellään Irv Gotti, oli merkittävä hip hop- ja R&B-tuottaja; ja The Inc -levy-yhtiön perustaja. Hänet tunnetaan monista tuottamistaan rap-hiteistä, kuten Jay Z:n "Can I Get A...", DMX:n "What's My Name?" ja Ja Rulen "Holla Holla". Lorenzo on luonut myös televisiosarjan Tales. Hän valitsi taiteilijanimen Irv Gotti nimetäkseen itsensä John Gottia mukaillen. == Musiikin tuotanto == Gotti tuotti yhteistyönä Channel 7:n, Rick Rubinin ja Stephan Jenkinsin kanssa Vanessa Carltonin kolmannen studioalbumin Heroes and Thieves, joka julkaistiin 9. lokakuuta 2007. == Lähteet == == Aiheesta muualla == *Haastattelu *VIBE profiili Luokka:Yhdysvaltalaiset musiikkituottajat Luokka:Grammy-palkinnon saajat Luokka:Vuonna 1970 syntyneet Luokka:Vuonna 2025 kuolleet
Biomekaniikka

Biomekaniikka tarkoittaa biologisten järjestelmien tutkimista mekaniikan avulla. Fysiikan lisäksi biomekaniikassa hyödynnetään tietämystä anatomiasta, fysiologiasta, hermolihasjärjestelmästä ja kinesiologiasta. Biomekaniikka on soveltava tieteenala, jolla on oma, kansainvälinen tieteellinen järjestö, International Society of Biomechanics. Suomessa biomekaniikkaa voi pääaineena opiskella Jyväskylän yliopiston Liikuntabiologian laitoksella. Liikuntabiologiassa erityisesti hermolihasjärjestelmän, liikkumisen neuraalisen säätelyn, ihmistoiminnan mekaniikan ja liikemekaniikan tutkimusta on linjattu kuuluvan Biomekaniikan professuuriin kuuluvaksi. == Lähteet == == Aiheesta muualla == Luokka:Biofysiikka Luokka:Klassinen mekaniikka
Airokalat

Airokalat (Regalecidae) on kiiltolahnakalojen lahkon kalaheimo, josta tunnetaan kolme nauhamaista, suomutonta syvänmeren lajia, kahdessa suvussa. Airokala (Regalecus glesne) on tiettävästi maailman pisin luukala ja voi kasvaa yli 10 metrin pituiseksi. == Heimon lajit == * Hopea-airokala Agrostichthys parkeri * Airokala Regalecus glesne * Siniairokala Regalecus russelii == Aiheesta muualla == *Regalecidae WoRMS taxon details. * Luokka:Kiiltolahnakalat
K. Jaakkola

Kaarle Kustaa Jaakkola (14. lokakuuta 1853 Pirkkala – 2. toukokuuta 1932 Tampere) oli suomalainen lyseon lehtori, rehtori, kirjailija ja suomentaja. Jaakkolan vanhemmat olivat talollinen Johan Gustaf Jaakkola ja Karolina Iso- Kauppila. Hän pääsi ylioppilaaksi Jyväskylän alkeisopistosta 1873 ja valmistui filosofian kandidaatiksi ja maisteriksi 1882, lisensiaatiksi 1903 ja tohtoriksi 1907. Jaakkola toimi Porin lyseon suomen ja latinan opettajana 1883–1904. Hän oli sitten 1903 perustetun Tampereen klassillisen lyseon latinan ja kreikan kielen vanhempana lehtorina sekä rehtorina vuosina 1905–1926. Rehtorina toimiessaan hän maalautti 1907 valmistuneen uuden koulutalon seinille useita suomen-, latinan ja kreikankielisiä mietelauseita. Jaakkola oli naimisissa vuodesta 1885 Maria Nordgrenin kanssa. == Teoksia == * De nonnullis praepositionibus Plauti additamenta. Suomalainen tiedeakatemia, Helsinki (ei julk.vuotta) * Vieraskielisten sanojen ja nimien kirjoittamisesta suomenkielessä. J. F. Olán, Tampere 1883 * Roomalaisten aviosta. Satakunnan kirjakauppa, Pori 1891 * Suomen katkismuksen vaiheet. Satakunnan kirjakauppa, Pori 1893 * Omastatunnosta. Satakunnan kirjakauppa, Pori 1893 * Zosimus, kreikkalainen historioitsija, teoksessa Porin lyseo. Kertomus lukuvuodesta 1894–1895. Pori 1895 * Kielestä ja kielen synnystä, teoksessa Porin lyseo. Kertomus lukuvuodesta 1895–1896. Pori 1896 * De praepositionibus Zosimi quaestiones. Författare, Helsingfors 1903 * Muistelmia ulkomaiselta koulumatkalta, liite Tampereen Klassillisen lyseon vuosikertomukseen v. 1913–1914. Tampere 1914 * Pirkkalan historia. Sisältö: Pirkkalan heimo- ja keskiaika (K. V. Kaukovalta) ; Pirkkalan historiaa (K. Jaakkola) ; Pirkkalan teollisuus ja kauppa (Aug. Sorila). Pirkkalan kunta, Pori 1934 == Suomennoksia == * Publius Maro Vergilius : Aeneis-runoelmasta kolmannen kirjan runomittainen suomennos. Satakunnan kirjakauppa, Pori 1891 * Julius Leopold Pasig ja Georg Link : Hengellinen virvottaja : jokapäiväisiä sanan tutkintoja T:ri Martti Lutherin kirjoista. Luth. Evankeliumi-yhdistys, Kuopio 1894 * Sven Hedin : Matkamuistelmia Persiasta, Mesopotamiasta ja Kaukaasiasta. Kirjankustannus-liike, Helsinki 1898–1900, 2. painos Sampo, Tampere 1901 * A. Henry Savage Landor : Luvattomilla teillä : matkustukset ja seikkailut Tiibetissä. Satakunnan kirjakauppa, Pori 1899–1900 * Karl May : Erämaan henki : seikkailuja Suuressa Lännessä ; suomentaneet M. & K. Jaakkola. Otto Andersin, Pori 1912 * Epiktetos : Ojennusnuora; kreikankielestä suomentanut ja johdannolla varustanut K. Jaakkola. Kariston klassillinen kirjasto 11. Karisto 1919, 2. painos 1956 (alkuteos Enkheiridion) * Ksenofon : Kyyroksen sotaretki ; kreikankielestä suomentanut ja johdannolla varustanut K. Jaakkola. Satakunnan kirjateollisuus, Pori 1929 (alkuteos Anabasis) * Platon : Krito ; kreikankielestä suom. K. Jaakkola. Satakunnan kirjateollisuus, Pori 1929 == Lähteet == * * * Pasi Takala : Tampereen klassillisen lyseon historiaa : kansallisuusaate Luokka:Suomalaiset opettajat Luokka:Suomentajat Luokka:Vuonna 1853 syntyneet Luokka:Vuonna 1932 kuolleet
Neo soul

Neo soul (joskus myös nu soul) on termi, jonka loi musiikkialan yrittäjä Kedar Massenburg 1990-luvun lopussa markkinoidakseen ja kuvatakseen musiikkityyliä, joka nousi pinnalle soul ja contemporary R&B; -genreissä. Voimakkaasti Soul musiikkiin perustuva neo soul erottuu epätavallisesta äänestä kuin nykyajan R&B; vastineet. Neo soulin piirteet vaihtelevat jazzin, funkin, hip hopin, fuusion, gospelin ja silloin tällöin housen välillä. == Aiheesta muualla == ;Nettisivut *Neo soul at the Open Directory Project. ;Artikkelit *Out of a Rut and Into a New Groove — By Ben Ratliff * Soul Searching — By Renée Graham * Songs in the Key of Black Life: Some Otha Shit — By Mark Anthony Neal Luokka:Musiikkityylit Luokka:Soulin tyylilajit
Lloyd Arabella

thumb|Borgward Arabella de Luxe Lloyd Arabella, Borgward Arabella, oli Borgwardiin kuuluvan bremeniläisen Lloyd Motorenwerke G.m.b.H. Bremenin etuvetoinen automalli, jota valmistettiin 1959–1963Jan Eggermann, Borgwards letzter Wurf: Lloyd Arabella, garage2cv.de, viitattu 8.8.2015. == Ominaisuudet == Ajo-ominaisuudet ovat melko hyvät, Lloyd on suuntavakaa. Jousitus on kuitenkin melko kova.Tekniikan Maailma 5/1960, koeajo Sen moottori oli 0,9 litran 38 hv:n nelisylinterinen bokserimoottori. Erich Übelacker suunnitteli Arabellan vesijäähdytteisen nelisylinterisen bokserimoottorin. Moottori on nelitahtinen ja sen iskutilavuus on 897 cm³. Suurin teho 28 kW /4800 r/min (38 hv, DIN). Suurin vääntömomentti 61 Nm /2500 r/min. Vaihteita on neljä ja ne kaikki on synkronoitu paitsi peruutusvaihde on synkronoimaton. Sisätilat ovat takana melko ahtaat, korkeus ja jalkatilat ovat niukat. Arabella rekisteröitiin Suomessa vain neljälle. Matkatavarasäiliö on varsin iso. Tavaratilaan pääsee käsiksi kääntämällä takaistuimen eteen. Tekniikan Maailman 5/1960 koeajossa Lloyd Arabella kiihtyi 0-50 km/t 6,8 sekunnissa, 0-80 km/t 16,8 sekunnissa ja 0-100 km/t 30,4 sekunnissa. Huippunopeus on 120 km/t. Tekniikan maailmassa 5/1960 toimittaja kirjoitti siitä, että se on luokassaan kärkipäässä Saksassa ja pudottaa laudalta Volkswagenin. Yritys meni kuitenkin konkurssiin liian pienten tuotantomäärien ja siitä johtuvien korkeiden hintojen vuoksi. Arabellan hinta vuonna 1960 oli Suomessa 680 000 mk (noin 15 800 euroa).Tekniikan maailma 9/2010, 28.4.2010 s. 96 == Mitat == Pituus 3800 mm Leveys 1510 mm Korkeus 1395 mm Akseliväli 2200 mm Raideleveys (edessä / takana) 1200 / 1200 mm Omapaino 735 kg == Lähteet == == Kirjallisuutta == *Mitä-Missä-Milloin, MMM 1961. Osio: Autoilu. Otava, Helsinki, 1960. s. 267. Luokka:1950-luvun autot Luokka:1960-luvun autot
Sigurd Roos

Sigurd Carl August Roos (13. huhtikuuta 1861 Raippaluoto – 3. kesäkuuta 1918 Tampere) oli suomalainen toimittaja ja kirjailija. Roosin vanhemmat olivat kirkkoherra, rovasti Karl Johan Roos ja Karin Helena Frost. Hän pääsi ylioppilaaksi 1883 Vaasan lyseosta ja hän opiskeli sitten oikeustiedettä Helsingin yliopistossa. Roos toimi Kristiinankaupungin kaupunginviskaalina ja oli sittemmin toimittajana ja kirjailijana Viipurissa. Roos kirjoitti useita vuoden 1905 suurlakkoa kuvanneita teoksia. Kirjoista Suomen kansallislakko I–II kuvasi lakon tapahtumia Helsingissä ja lisäksi Roos kirjoitti vastaavat teokset Oulun ja Kuopion seudun lakon aikaisista tapahtumista. Roos oli naimisissa 1896–1900 Flensburgista kotoisin olleen Clara Augusta Ella Krancken (1869–1900) kanssa. Heillä oli yksi tytär. == Teoksia == * Sanomalehdistön päivä Viipurissa / Prässens dag i Viborg 4.11.1899 ; toimittajat Kaarlo Renström, Kaarle Silander, Sigurd Roos, Hjalmar Wadenström ; kansikuva Hugo Simberg. Julkaisu omistettu Pietari Hannikaisen muistolle. Wiipuri 1899 (Teos Dorian Kansalliskirjastossa) * Nationalstrejken i Finland, del I-II. Alex F. Lindberg, Helsingfors 1906 (ilmestyi suomeksi nimellä Suomen kansallislakko I–II, Alex F. Lindberg, Helsinki 1907) * En erinran om Finlandias första lustfärd till London i april 1908. Helsingfors 1908 * Sortovuodet ja suurlakko v. 1905 Oulun kaupungissa ja läänissä ; suomentanut Einar Wichmann. Oulu 1909 * Kansallislakko Suomessa. Kuopion kaupunki ja lääni. Kuopio 1910 == Lähteet== * * Luokka:Suomalaiset päätoimittajat Luokka:Suomalaiset kirjailijat Luokka:Vuonna 1861 syntyneet Luokka:Vuonna 1918 kuolleet
Lielvārde

Lielvārde (historiallisesti ) on kaupunki ja kuntakeskus Latvian keskiosassa Väinäjoen oikealla rannalla, 52 kilometriä Riiasta kaakkoon. Vuoden 2012 alussa kaupungissa arvioitiin asuvan 6 666 ja koko Lielvārden kunnassa (Lievārdes novads) 11 174 henkeä. ==Historia== Nykyisen kaupungin alue sijaitsi liiviläisten ja balttien asutuksen rajalla. Paikalla on mainittu olleen balttilaisen Lennewarden-niminen linnoitus vuonna 1201 Henrik Liivinmaalaisen kronikassa. Linnan latviankielinen nimi oli Dievukalns. Riian arkkihiippakunta rakennutti paikalle vuonna 1229 kivilinnan, jonka rauniot ovat yhä jäljellä. Suuri osa kaupungin väestöstä kuoli kulkutauteihin 1710-luvulla. 1861 kaupunkiin rakennettiin Riikaan menevä rautatie. Kaupunki tuhoutui täysin ensimmäisessä maailmansodassa. Neuvostoliiton otettua Latvian valtaansa ja perustettua Latvian SNT:n paikallisen kommunistipuolueen johtajan Edgars Kauliņšin onnistui estää karkotukset Siperiaan julistamalla, ettei kaupungissa ollut kulakkeja. Neuvostojoukkojen rakentama Baltian suurin sotilaslentokenttä on nykyisin Latvian ilmavoimien käytössä. Kaupungissa on Riiasta itään johtavan Latvian rautateiden pääradan asema (Lielvārden asema). Rataosuus on sähköistetty ja sitä liikennöidään myös Riian lähijunilla. ==Lähteet== ==Aiheesta muualla== Luokka:Latvian kaupungit
Viljo Pyykkö

Viljo Emil Pyykkö (26. heinäkuuta 1910 Joensuu – 30. tammikuuta 1997 Espoo) oli suomalainen pesäpalloilija. Pyykkö pelasi pesäpallon SM-sarjassa 1931–1934 Viipurin Pallonlyöjissä, 1935–1936 Lahden Mailaveikoissa, 1941 Puna-Mustissa ja 1945–1948 Jyväskylän Kirissä. Itä–Länsi-ottelussa Pyykkö pelasi kolme kertaa 1932–1937. == Saavutukset == === Pelaajana === * 4 SM-pronssia: 1933, 1935, 1936, 1938 * 6 Itä-Länsi-ottelua: 1932-1937 === Pesäpallotuomarina === * Miesten Itä-Länsi-tuomari: 1947 ==Lähteet== * === Viitteet === Luokka:Suomalaiset pesäpalloilijat Luokka:Pesäpallotuomarit Luokka:Vuonna 1910 syntyneet Luokka:Vuonna 1997 kuolleet
Märsta

Märsta on Ruotsissa, Tukholman läänissä Sigtunan kunnassa sijaitseva taajama, jossa on noin 30 000 asukasta. Märstan kautta kulkee Tukholman ja Uppsalan välinen rautatie. Märstan rautatieasema on Tukholman paikallisjunien pohjoinen pääteasema, josta junat kulkevat Tukholman kautta Södertäljeen. Lähellä Märstaa on myös Arlandan lentoasema. ==Väestönkehitys== ==Lähteet== ==Aiheesta muualla== Luokka:Ruotsin kuntien keskustaajamat *
Heikki Loikkanen

Heikki Juhana Loikkanen (30. maaliskuuta 1914 Parikkala – 16. lokakuuta 1967 Mikkeli) oli suomalainen everstiluutnantti ja pesä- sekä jääpalloilija. Loikkanen pelasi pesäpalloa Itä-Länsi-ottelussa viidesti peräkkäin 1932–1936 ja palkittiin parhaana lyöjänä 1936. Loikkasen seura oli Viipurin Pallonlyöjät. Jääpallossa Loikkanen saavutti Suomen mestaruuden 1932 ja 1933 (Viipurin Sudet) ja pelasi kuusi A-maaottelua. Loikkanen valmistui Kadettikoulusta upseeriksi vuonna 1938 ja Sotakorkeakoulusta yleisesikuntaupseeriksi vuonna 1951. Hän osallistui talvi- ja jatkosotaan ilmatorjuntaupseerina ja jatkoi sodan jälkeen uraansa Ilmatorjuntarykmentti 1:ssä ja Ilmatorjuntarykmentti 2:ssa. Loikkanen oli vuosina 1954–1957 Suomen Moskovan-suurlähetystön sotilasasiamiehen apulaisena, vuosina 1957–1961 pääesikunnan ulkomaatoimiston päällikkönä ja vuosina 1961–1967 Mikkelin sotilaspiirin päällikkönä. Hänet ylennettiin everstiluutnantiksi vuonna 1957. == Saavutukset == === Pesäpalloilijana === * 1 SM-pronssi: 1933 * 5 Itä-Länsi- ottelua: 1932-1936 === Jääpalloilijana === * 2 SM-kultaa: 1932 ja 1933 * 2 SM- hopeaa: 1935 ja 1941 * 3 SM-pronssia: 1934, 1936 ja 1937 * 6 A-maaottelua ja 1 B-maaotttelua * SM-sarjan maalikuningas 1933 (5 maalia) ja 1938(jaettu maalikuninkuus 9 maalilla) ==Lähteet== * Kuolleita (maksullinen artikkeli) Helsingin Sanomat 17.10.1967, HS Aikakone. Viitattu 4.4.2018. * * === Viitteet === Luokka:Suomalaiset everstit Luokka:Suomalaiset pesäpalloilijat Luokka:Suomalaiset jääpalloilijat Luokka:Vuonna 1914 syntyneet Luokka:Vuonna 1967 kuolleet
Veikko Vapalahti

Veikko Vapalahti (21. syyskuuta 1909 Hamina – 8. toukokuuta 1979)Kuolleita, Helsingin Sanomat 19.5.1979, s. 18 oli suomalainen pesäpalloilija. Pesäpalloilun 14-vuotiaana suojeluskuntajärjestön sarjoissa aloittanut Vapalahti tunnettiin oivallisena taktikkona ja hyvänä lyöjänä. Vapalahti pelasi polttajana Haminan Palloilijoissa 1926–1934 päästen SM-loppuotteluun vuosina 1928–1930. Itä–Länsi-otteluun Vapalahti osallistui kolmesti 1932–1934. Ammatiltaan Vapalahti oli pappi. Rovastin arvon hän sai 1960. Hän toimi Sippolan seurakunnan kappalaisena vuodesta 1946 ja kirkkoherrana vuodesta 1968 eläkkeelle jäämiseensä 1972 asti. == Saavutukset == === Pelaajana === * 3 SM- hopeaa: 1928, 1929, 1930 * 2 SM-pronssia: 1927, 1932 * 3 Itä-Länsi-ottelua: 1932-1934 ==Lähteet== * ===Viitteet=== Luokka:Suomalaiset pesäpalloilijat Luokka:Haminan Palloilijoiden pelaajat Luokka:Vuonna 1909 syntyneet Luokka:Vuonna 1979 kuolleet
Kiinan koulu- ja päiväkotihyökkäykset

Kiinassa tapahtui useita koulu- ja päiväkotihyökkäyksiä vuosina 2010–2011. ==2010== Kiinassa tapahtui vuonna 2010 useita hyökkäyksiä lastentarhaan tai alakouluun: * 23. maaliskuuta 41-vuotias entinen lääkäri hyökkäsi puukon kanssa. Hyökkäyksessä kuoli kahdeksan lasta ja haavoittui viisi muuta. * 27. huhtikuuta Etelä-Kiinassa Leizhoun kaupungissa, Guangdongin maakunnassa pitkällä sairauslomalla mielenterveysongelmien vuoksi ollut opettaja puukotti opettajaa ja 18 koululaista.http://www.mtv3.fi/uutiset/ulkomaat.shtml/arkistot/ulkomaat/2010/04/1110562http://news.xinhuanet.com/english2010/china/2010-04/28/c_13271059.htm * 28. huhtikuuta Taixingin kaupungissa, Jiangsun maakunnassa, noin 40-vuotias mies hyökkäsi ala-asteelle ja puukotti koululaisia ja yhtä opettajaa. Hyökkäyksessä haavoittui 29 lasta, ovenvartija ja kaksi opettajaa. Suurin osa lapsista oli 4-vuotiaita.http://yle.fi/uutiset/ulkomaat/2010/04/kiinassa_silmittomia_puukkohyokkayksia_lastentarhoihin_1641598.html * 30. huhtikuuta Shandongin maakunnassa vasaralla aseistautunut paikallinen maanviljelijä hyökkäsi lastentarhaan. Hän vahingoitti viittä lasta, jonka jälkeen poltti itsensä kuoliaaksi. Lisäksi hän yritti polttaa mukanaan kaksi lasta.http://www.uusisuomi.fi/ulkomaat/91255-karmeat-lapsihyokkaykset- jatkuvat-%E2%80%93-nyt-hakattiin-vasaralla * 3. elokuuta Shandongin maakunnassa Zibon kaupungissa hyökkääjä tunkeutui paikalliseen päiväkotiin ja puukotti lapsia ja opettajia. Iskussa kuoli neljä ja haavoittui 12. http://yle.fi/uutiset/ulkomaat/2010/08/kiinassa_nelja_kuoli_koulupuukotuksessa_1878526.html ==2011== * 29. elokuuta päiväkodin henkilökuntaan kuulunut nainen hyökkäsi mattoveitsi aseenaan lasten kimppuun päiväkodissa Shanghaissa. Hyökkäyksessä haavoittui kahdeksan 3–4-vuotiasta lasta, joista yksi loukkaantui vakavasti. * 14. syyskuuta mies surmasi kirveellä kaksi lasta ja neljä aikuista, jotka olivat matkalla päiväkotiin Gongyin kaupungissa Henanin maakunnassa Keski- Kiinassa. ==Lähteet== Luokka:Kiinan historia Luokka:Koulusurmat Luokka:Vuoden 2010 rikokset Luokka:Vuoden 2011 rikokset
Ahti Hakalainen

Ahti Aleksanteri Hakalainen (27. elokuuta 1911 Antrea – 11. elokuuta 1990 Kuusankoski) oli suomalainen pesäpalloilija. Ahti Alarikki Hakalainen pelasi seitsemässä Itä-Länsi-ottelussa ja valittiin kahdesti kentän parhaaksi. Suomen mestaruutta Hakalainen oli voittamassa 1935, 1937 ja 1940 Kuusankosken Vedon joukkueessa. Lisäksi Hakalainen saavutti kolme SM-hopeaa ja kaksi Puolustusvoimain mestaruutta. Keihästä Hakalainen heitti yli 60 metriä ja hyppäsi pituutta yli 6 metriä. == Saavutukset == === Pelaajana === * 3 SM- kultaa: 1935, 1937, 1940 * 3 SM-hopeaa: 1934, 1936, 1938 * 1 SM-pronssi: 1939 * 7 Itä-Länsi-ottelua: 1932, 1934-1937, 1945-1946 === Pesäpallotuomarina === * Miesten Itä-Länsi-tuomari: 1948 ==Lähteet== * === Viitteet === Luokka:Suomalaiset pesäpalloilijat Luokka:Pesäpallotuomarit Luokka:Vuonna 1911 syntyneet Luokka:Vuonna 1990 kuolleet
Pertti Eilavaara

Pertti Olavi Eilavaara (s. 19. maaliskuuta 1951 Kokemäki) on oikeustieteen lisensiaatti. Hän vaikutti Lapin yliopistossa sen perustamisesta 2000-luvun alkuun asti. Eilavaara on hoitanut professuuria Lapin yliopistossa ja lisäksi hän on ollut Jean Monnet -oppituolin haltija. Hän on profiloitunut erityisesti eurooppaoikeuden ja hallinto-oikeuden asiantuntijaksi. Eilavaara valmistui oikeustieteen kandidaatiksi Helsingin yliopistosta 1979. Viime aikoina Eilavaara on ollut julkisuudessa Kittilän kunnan hallintosotkujen käsittelyn yhteydessä. Eilavaara on toiminut kunnan eräiden johtohenkilöiden toimeksiannosta lainopillisena neuvonantajana selkkauksen aikana. ==Julkaisuja== *Hallintomenettelystä ja hallintomenettelylain soveltamisesta. Lapin korkeakoulun oikeustieteiden osaston julkaisuja, n:o 6, 1986. *Parlamentaarinen tilintarkastus Suomessa ja yhdentyvässä Euroopassa. Pertti Eilavaara (toim.), Tomi Hytönen, Tuomas Pöysti. Helsinki : Painatuskeskus, 1994. *Valtion omistajavalta : tutkimus valtion omistajavallasta ja esteellisyydestä omistajavallan käytössä. Pertti Eilavaara ja Mikko Sarja. Helsinki : Edita, 1999. * Valtiosopimuksen tulkinnan tarkastelua, erityisesti tulkinnan olemusta ja tulkintamenetelmiä selvittäen. _Lisensiaatintyö : Helsingin yliopisto, 1981._ ==Lähteet== Luokka:Lapin yliopiston professorit Luokka:Suomalaiset professorit Luokka:Vuonna 1951 syntyneet Luokka:Elävät henkilöt
Vladimir Artjomov

Vladimir Nikolajevitš Artjomov (, s. 7. marraskuuta 1964 Vladimir, Venäjän SFNT, Neuvostoliitto) on entinen venäläinen telinevoimistelija ja olympiavoittaja. Artjomov oli Soulin 1988 olympialaisten menestynein voimistelija. Hän voitti kultaa joukkuekilpailussa, henkilökohtaisessa moniottelussa, nojapuilla ja rekillä. Lisäksi hän saavutti hopeaa permannolla. Artjomov voitti yhteensä kuusi maailmanmestaruutta. Budapestissa 1983 hän voitti kultaa nojapuilla ja sai hopeaa joukkuekilpailussa. Montréalissa 1985 hän voitti kultaa joukkuekilpailussa ja sai hopeaa moniottelussa. Rotterdamissa 1987 hän voitti kultaa joukkuekilpailussa ja nojapuilla sekä saavutti hopeaa permannolla ja pronssia moniottelussa. Stuttgartissa 1989 hän voitti kolmannen kerran maailmanmestaruudet joukkuekilpailussa ja nojapuilla sekä sai lisäksi hopeaa permannolla ja rekillä ja pronssia hypyssä. ==Lähteet== * * Luokka:Neuvostoliittolaiset olympiavoittajat Luokka:Neuvostoliittolaiset telinevoimistelijat Luokka:Vuonna 1964 syntyneet Luokka:Elävät henkilöt
Täytesana

Täytesanat toimivat lauseiden tai lausumien rytmisinä tai syntaktisina lisukkeina. Ne eivät tuota semanttista informaatiota lauseeseen. Puhuessa täytesanat saattavat toimia ajatustaukoina. Esimerkkejä puhekielen täytesanoista ovat niinku, tuota ja tavallaan. Joskus kirosanat toimivat puhekielessä täytesanoina. == Katso myös == * Suomen kielen diskurssipartikkelit Luokka:Sanat
Valeri Ljukin

Valeri Viktorovitš Ljukin (, s. 17. marraskuuta 1966 Aqtöbe, Kazahstanin SNT, Neuvostoliitto) on Neuvostoliittoa edustanut entinen telinevoimistelija ja olympiavoittaja. Hän asuu nykyisin Yhdysvalloissa, jossa hän toimii voimisteluvalmentajana. Ljukin saavutti neljä mitalia Soulin 1988 olympialaisten telinevoimistelussa. Hän voitti kultaa joukkuekilpailussa ja rekillä sekä saavutti hopeaa moniottelussa ja nojapuilla. Renkailla hän sijoittui neljänneksi ja hevosella viidenneksi. Ljukin voitti viisi Euroopan- mestaruutta Moskovassa 1987 eikä jäänyt kisoissa millään telineellä mitalitta. Hän sai kultaa moniottelussa, permannolla, nojapuilla, hevosella ja rekillä, hopeaa renkailla sekä pronssia hypyssä. Hän voitti maailmanmestaruuden joukkuekilpailussa Rotterdamissa 1987 ja Indianapolisissa 1991. Lisäksi hän saavutti moniottelussa MM-pronssia vuonna 1991. Valeri Ljukinin vaimo Anna Kotšneva voitti maailmanmestaruuden rytmisessä voimistelussa. Heidän tyttärensä Nastia Liukin voitti olympiakultaa telinevoimistelussa Yhdysvaltoja edustaen. ==Lähteet== * * * == Aiheesta muualla == *Ljukin(Animaatio) Luokka:Neuvostoliittolaiset olympiavoittajat Luokka:Neuvostoliittolaiset telinevoimistelijat Luokka:Yhdysvaltalaiset urheiluvalmentajat Luokka:Vuonna 1966 syntyneet Luokka:Elävät henkilöt
CVA-01-luokka

CVA-01-luokan tai Queen Elizabeth -luokan piti olla vähintään kaksi alusta käsittänyt Britannian Kuninkaallisen laivaston lentotukialusluokka, jonka piti korvata silloin käytössä olleet lentotukialukset. Alusten piti taata Britannian laivastomahti maailman merillä, kun se olisi kyennyt operoimaan ilman muiden Nato-maiden tukea kylmän sodan kriisipesäkkeissä. Alukset jäivät kuitenkin suunnittelupöydälle, kun projekti keskeytettiin 1966 yhdessä niiden saattajiksi suunniteltujen tyypin 82 hävittäjien kanssa. == Taustaa == Kuninkaallisella laivastolla oli käytettävissään 1950-luvun lopulla viisi lentotukialusta sekä kaksi kommandotukilaivoiksi muutettavaa alusta. Vuoden 1959 laivasto-ohjelmassa esitettiin toisen maailmansodan tarpeisiin suunniteltujen alusten korvaamista.Chesneau, Roger s. 147 == Suunnitelma == Täyspitkän kannen omaava alus päätettiin korvata kolmikaistaisella, mikä olisi mahdollistanut aluksen vasempaan laitaan sekä kaksi kaistaisen valmistautumis- ja siirtoalueen oikeaan laitaan. Alueet olisi jaettu keskilaivassa olevalla sillalla. Aluksella olisi ollut kaksi 250 jalan katapulttia, joista toinen yksi eteenpäin ja toinen kyljeltä. Sen hisseistä toinen olisi ollut aluksen peräosassa oikealla kyljellä ja toinen keskilaivassa kannella. Aluksen aseistuksena olisi ollut yksi kahdella ohjuksella varustettu Sea Dart -järjestelmä aluksen perässä. Aluksen asejärjestelmän tukena olisivat olleet brittiläishollantilainen tyypin 988 valvonta- ja tulenjohtojärjestelmä sekä tyypin 909 ohjusten ammunnanhallintajärjestelmä. Aluksen lento-osastoon kaavailtiin kahdeksantoista F-4 Phantom-, kahdeksantoista Buccaneer- ja neljä Gannet-valvontakonetta ja viisi Sea King -sukellusveneentorjuntahelikopteria, joilla olisi ollut vastuullaan myös pelastustoiminta. == Lakkauttaminen== CVA-01-luokan tilaus peruutettiin vuoden 1966 puolustuspoliittisen selonteon valmistuttua.. ==Lähteet== * * ===Viitteet=== Luokka:Kuninkaallisen laivaston lentotukialukset Luokka:Lentotukialusluokat
Jorma Kulo

Jorma Ilmari Kulo (30. lokakuuta 1923 Tampere – 23. kesäkuuta 2006 Tampere)Jorma Kulo Sports Reference LLC oli suomalainen meloja, joka kilpaili kanadalaiskanootilla. Kulo sijoittui Helsingin 1952 olympialaisissa kanadalaiskaksikoiden 10 000 metrillä parinsa Teppo Salmisaaren kanssa yhdeksänneksi. Pohjoismaiden mestaruuskilpailuissa hän saavutti hopeaa viestissä vuonna 1953. Seuratasolla ”Jonte” Kulo edusti Näsi-Melojia. Hän voitti Suomen-mestaruuden kanadalaiskaksikoiden 1 000 metrillä vuosina 1951–1953 sekä 10 000 metrillä vuonna 1953. == Lähteet == * ===Viitteet=== Luokka:Suomalaiset melojat Luokka:Vuonna 1923 syntyneet Luokka:Vuonna 2006 kuolleet
Teppo Salmisaari

Teppo Tapani Salmisaari (19. kesäkuuta 1924 Tampere – 9. heinäkuuta 2006 Tampere)Teppo Salmisaari Sports Reference LLC oli suomalainen meloja, joka kilpaili kanadalaiskanootilla. Salmisaari sijoittui Helsingin 1952 olympialaisissa kanadalaiskaksikoiden 10 000 metrillä parinsa Jorma Kulon kanssa yhdeksänneksi. Hän osallistui maailmanmestaruuskilpailuihin vuonna 1950 ja saavutti Pohjoismaiden mestaruuskilpailuissa hopeaa kanadalaisyksiköiden 4 × 500 metrin viestissä vuonna 1951. Seuratasolla Salmisaari edusti Näsi- Melojia. Hän voitti Suomen-mestaruuden kanadalaisyksiköiden 1 000 metrillä vuonna 1950 sekä kanadalaiskaksikoiden 1 000 metrillä vuosina 1951–1953 ja 10 000 metrillä vuonna 1953. Vuonna 1948 Salmisaari osallistui Turku–Tukholma–Turku-melontaretkelle. Hän on toiminut Näsi-Melojien puheenjohtajana ja hänet on valittu seuran kunniajäseneksi. == Lähteet == * ===Viitteet=== Luokka:Suomalaiset melojat Luokka:Vuonna 1924 syntyneet Luokka:Vuonna 2006 kuolleet
Sigurd Törnudd

Karl Gustaf Sigurd Törnudd (27. huhtikuuta 1873 Viipuri – 23. heinäkuuta 1963 Helsinki) oli suomalainen liikemies, lähetystövirkailija ja kirjailija. Törnuddin vanhemmat olivat insinööri, valtiopäivämies Gustaf Törnudd (1832–1894) ja Fanny Serenius. Hän pääsi ylioppilaaksi 1891 Viipurin lyseosta ja opiskeli Helsingin yliopistossa. Törnudd valmistui agronomiksi Mustialan opistosta 1893. Hän toimi liikemiehenä ja oli Oy Tornator Ab:n kirjeenvaihtaja Tainionkoskella 1906–1918 sekä Yhdysvaltain lähetystön virkailija Helsingissä 1924–1933. Sotavuosina Törnudd toimi lennätinsensuurin ja kansanhuollon virkamiehenä. Törnudd perusti vuonna 1920 Lento oy-nimisen lentoyhtiön joka teki huvilentoja kesäkuukausina 1920–1921 Helsingistä lähiympäristöön ja aina Tallinnaan ja Viipuriin. Törnudd oli naimisissa vuodesta 1912 amerikkalaisen Elise von Moschziskerin (k. 1954) kanssa. == Teoksia == * Kosmopolitism. Helios, Helsingfors 1907 (suomeksi nimellä Yleismaailmallisuus, Tekijä, Helsinki 1908) * Cosmopolitisme. Giard & Brière, Paris 1909 * Kosmopolitiska studier 2 : Intellekt- och kroppsarbete : i anslutning till Professor Fahlbecks artikel ”Arbetarrörelsen på afvägar” i Statsvetenskaplig Tidskrift i Lund 1908. Helios, Helsingfors 1909 * Räntefria pengar : 1. Vilket penningväsende är det bästa. 2. Polemik. 3. Kapitalräntans natur. Helsingfors 1933 * Samhällsekonomien i ny belysning : en uppgörelse 1-2. Söderström, Helsingfors 1946 == Lähteet == * Luokka:Suomalaiset tietokirjailijat Luokka:Suomalaiset liikemiehet Luokka:Vuonna 1873 syntyneet Luokka:Vuonna 1963 kuolleet
Tuliasema

Tuliasema on sotilaallinen termi paikalle, jossa sotilaat taistelulaitteidensa kanssa asettavat itsensä asemaan, josta he pystyvät ampumaan vihollista tai vihamielistä kohdetta turvallisesti. Tuliasemat voidaan jakaa kahteen ryhmään: * Pysyvät tuliasemat, kuten juoksuhaudat ja bunkkerit * Tilapäiset tuliasemat esimerkiksi puun tai kiven takana tai makuulla maassa Luokka:Maasodankäynti Luokka:Taistelutekniikka
Sotšin olympiastadion

Sotšin olympiastadion (), myös Keskusstadion (), on urheilustadion Sotšissa Venäjällä. Se oli vuoden 2014 talviolympialaisten ja talviparalympialaisten päänäyttämö, jolla järjestettiin kisojen avajais- ja päättäjäisseremoniat. Stadionin yleisökapasiteetti on 40 000 – 45 000\. Sen suunnitteli yhdysvaltalainen arkkitehtitoimisto Populous. Olympialaisten jälkeen stadion siirtyi jalkapallokäyttöön. Se oli yksi vuoden 2018 jalkapallon MM-kilpailujen stadioneista. Vuonna 2018 stadionille siirrettiin Pietarin Dynamon jalkapallojoukkue, joka on siitä lähtien esiintynyt FK Sotšin nimellä. == Lähteet == == Aiheesta muualla == * Stadionin esittely vuoden 2014 talviolympialaisten järjestelytoimikunnan sivustolla * Stadionin esittely Olimpstroi-yhtiön sivustolla * Stadionin esittely Populous-yhtiön sivustolla Luokka:Venäjän jalkapallostadionit Luokka:Olympiastadionit Luokka:Talviolympialaiset 2014 Luokka:Talviparalympialaiset 2014 Luokka:Sotši
Frank Richter

Frank Richter (s. 5. tammikuuta 1952 Kamenz, Saksan demokraattinen tasavalta) on saksalainen entinen jalkapalloilija. == Ura == Richter aloitti pääsarjauransa vuonna 1969 pelattuaan Dynamo Dresdenin paidassa. Hän voitti seuran paidassa viisi DDR-Oberligan mestaruutta ja kaksi FDGB-Pokalia, mutta ei pelannut kummallakaan kerralla cupin loppuottelussa. Pelattuaan seurassa 127 ottelua hän siirtyi Stahl Riesaan aikomuksenaan lopettaa ammattilaisuransa. Puolen kauden kuluttua Richter lopetti uransa vuonna 1982. Richter edusti maansa junorijoukkueita useissa ikäluokissa. Hän voitti alle 18-vuotiaiden EM-kultaa vuonna 1970. Neljä vuotta myöhemmin Richter oli mukana alle 23-vuotiaiden EM-hopeaa voittaneessa joukkueessa. DDR:n maajoukkuetta Richter edusti yhteensä seitsemän kertaa. Lisäksi hän pelasi kaksi ottelua olympialaisissa. == Lähteet == Luokka:Itäsaksalaiset jalkapalloilijat Luokka:Vuonna 1952 syntyneet Luokka:Elävät henkilöt
Gustaf Gideon Forsman

Gustaf Gideon Forsman (25. heinäkuuta 1841 Evijärvi – 11. kesäkuuta 1915 Liminka) oli suomalainen rovasti, valtiopäivämies ja kirjailija. ==Henkilöhistoria== Forsmanin vanhemmat olivat kappalainen, varapastori Gustaf Erik Forsman ja Katarina Sofia Wilhelmina Fagerdahl. Hän pääsi ylioppilaaksi 1861 Vaasan lukiosta ja hänet vihittiin papiksi 1865. Forsman toimi Kaustisen kirkkoherrana 1875–1890 ja Limingan kirkkoherrana 1890–1915. Hän sai rovastin arvon 1882. Forsman toimi myös Turun tuomiokapitulin asessorina 1882–1890. Hän osallistui valtiopäiville pappissäädyn edustajana 1885 ja 1888. Forsman oli naimisissa kaksi kertaa : * 1869–1876 Anni Augusta Fineliuksen (k. 1876) kanssa * vuodesta 1884 edellisen sisaren Jenny Matilda Karolina Fineliuksen kanssa. == Teoksia == * Pohjolan puolukoita: keräymä runoja, suomennoksia ja alkuperäisiä, sepinnyt G. G. F. Edlund, Helsinki 1882 == Lähteet== * * * Hanna-Leena Lehtola : Gustaf Gideon Forsman, Kaustisen ensimmäinen kirkkoherra vuosina 1875-1882 Sukuyhdistys Forsman - Koskimies - Yrjö-Koskinen ry Sukuviesti n:o 61 / Marraskuu 2000 Luokka:Suomen evankelis-luterilaisen kirkon papit Luokka:Suomalaiset kirjailijat Luokka:Suomen suuriruhtinaskunnan pappissäädyn valtiopäivämiehet Luokka:Vuonna 1841 syntyneet Luokka:Vuonna 1915 kuolleet
Bausch & Lomb

Bausch & Lomb on vuonna 1853 perustettu newyorkilainen yritys, joka valmistaa piilolinssejä ja lääkkeitä silmäsairauksiin. Yhtiön ovat perustaneet saksalaiset John Jacob Bausch ja Henry Lomb. Yrityksen tunnetuin tuotemerkki oli Ray-Ban vuodelta 1937. Se myytiin vuonna 1999 Luxotticalle.http://www.luxottica.com/en/brands/house_brands/ray_ban/ Vuonna 2013 kanadalainen lääkealan yritys Valeant Pharmaceuticals osti Bausch & Lombin 8,7 miljardilla Yhdysvaltain dollarilla. ==Lähteet== ==Aiheesta muualla== *Bausch & Lombin kotisivut *Encyclopedia.com: Bausch & Lomb Inc. Luokka:Yhdysvaltalaiset yritykset Luokka:Terveydenhoitoalan tuotemerkit Luokka:Terveydenhoitoalan yritykset
Rainer Sachse

Rainer Sachse (s. 15. kesäkuuta 1950 Dresden Saksan demokraattinen tasavalta) on saksalainen entinen jalkapalloilija. == Ura == Sachse pelasi ensimmäisen pääsarjaottelunsa Dynamo Dresdenin paidassa vuonna 1970. Hän voitti seuran paidassa viisi DDR-Oberligan mestaruutta sekä kaksi FDGB-Pokalin mestaruutta. Sachse pelasi seurassa vuoteen 1980 saakka, jonka jälkeen hän siirtyi Stahl Riesaan. Seuran paidassa hän pelasi kaksi kautta pääsarjassa tehden kaksitoista maalia. Vuonna 1984 hän lopetti ammattilaisuransa. Sachse edusti DDR maajoukkuetta kaksi kertaa, jonka lisäksi hän pelasi kolme B-maaottelua. == Lähteet == Luokka:Itäsaksalaiset jalkapalloilijat Luokka:Vuonna 1950 syntyneet Luokka:Elävät henkilöt
David Korn

David Korn on yhdysvaltalainen ohjelmoija. Hän opiskeli matematiikkaa vuoteen 1969 asti, minkä jälkeen pääsi töihin Bell Laboratoriesiin. Siellä hän teki tunnetuimman ohjelmansa, Korn shellinhttp://www.kornshell.com/info/. == Lähteet == Luokka:Yhdysvaltalaiset ohjelmoijat Luokka:Syntymävuosi puuttuu Luokka:Elävät henkilöt
Sanford Wallace

Sanford ”Spamford” Wallace (s. noin 1968) on yhdysvaltalainen henkilö, joka on tunnettu huomattavana roskapostittajana.Spam Daily News - Court slams former spam king over spyware Häntä on syytetty muun muassa Facebookin ja MySpacen käyttäjien häiritsemisestä. ==Lähteet== Luokka:Huijarit Luokka:Yhdysvaltalaiset henkilöt Luokka:Syntymävuosi puuttuu Luokka:Elävät henkilöt
Stephen Johnson

Stephen Curtis Johnson on yhdysvaltalainen tietojenkäsittelytieteilijä, matemaatikko ja ohjelmoija. Hän työskenteli lähes 20 vuotta Bell Labsissa ja AT&T;:ssä, joissa hän kirjoitti sovellukset Yacc, Lint, ja Portable C Compiler. Johnson on myöhemmin siirtynyt töihin The MathWorksille, jossa hän työskentelee Matlabin parissa. Johnson kehitti Yacc-ohjelman (Yet Another Compiler Compiler) Bell Labsissa. Ohjelman kehitys alkoi kun hän halusi lisätä Dennis Ritchien kehittämään B-ohjelmointikieleen tuen poissulkeva-tai (XOR) -operaattorille. Johnson keskusteli aiheesta Alfred Ahon kanssa, joka viittasi Donald Knuthin tutkimukseen, jonka perusteella kehitettiin ohjelma ohjelmointikielen jäsentimen luomiseen formaalisti ilmaistun kieliopin avulla, mikä oli aiemmin hidasta ja virhealtista käsityötä. == Teoksia == * Alfred V. Aho, Stephen C. Johnson, Jeffrey D. Ullman: Deterministic Parsing of Ambiguous Grammars. Commun. ACM 18(8): 441-452 (1975) * Alfred V. Aho, Stephen C. Johnson: Optimal Code Generation for Expression Trees. J. ACM 23(3): 488-501 (1976) * Stephen C. Johnson: A Portable Compiler: Theory and Practice. POPL 1978: 97-104 == Lähteet == Luokka:Yhdysvaltalaiset tietojenkäsittelytieteilijät Luokka:Yhdysvaltalaiset ohjelmoijat Luokka:Yhdysvaltalaiset matemaatikot Luokka:Bell Labs Luokka:Syntymävuosi puuttuu Luokka:Elävät henkilöt
Iina Kuustonen

Iina Katariina Kuustonen (s. 18. huhtikuuta 1984 Helsinki) on suomalainen näyttelijä. Kuustonen on esiintynyt muun muassa elo­kuvissa 8 päivää ensi- iltaan, Kekkonen tulee!, Rölli ja kultainen avain, Nuoren Wertherin jäljillä, Kesäkaverit ja Viikossa aikuiseksi. Televisiossa hänen roolejaan on nähty ohjelmissa Kingi, Putous, Syke, Klikkaa mua, Helsingin herra, Kimmo ja Ivalo. Hänet on palkittu Kultainen Venla -palkinnolla vuoden 2012 parhaana nais­näyttelijänä rooleistaan sarjoissa Helsingin herra ja Putous. == Ura == Kuustonen opiskeli Helsingin Teatteri­korkea­koulussa, josta hän valmistui teatteri­taiteen maisteriksi keväällä 2011. Kuustonen on esiintynyt teatterissa näytelmän Pirkko & Åke toisessa pää­roolissa Pirkko Mannolana, Ryhmäteatterin Ronja ryövärin­tyttäressä ja Espoon kaupunginteatterin musiikki­teatteri­esityksessä Kojootti­kuu. Kuustonen on tehnyt myös ääni­rooleja. == Yksityiselämä == Muusikko Mikko Kuustonen on Iina Kuustosen isä. Myös Iina Kuustosen sisar Minka Kuustonen on näyttelijä. Kuustonen asui aiemmin avo­liitossa näyttelijä Kai Vaineen kanssa. Kuustonen oli kihloissa Sebastian Rejmanin kanssa ja heillä on syys­kuussa 2016 syntynyt poika ja helmikuussa 2019 syntynyt tytär. Kesäkuussa 2022 pari ilmoitti eroavansa. Iina ja Minka Kuustosen serkku on koomikko Sami Hedberg. == Filmografia == Elokuvat Elokuvat Elokuvat Vuosi Nimi Rooli 2005 FC Venus nainen baarissa 2008 8 päivää ensi-iltaan Noora 2011 Vares – Pahan suudelma Tuikku 2013 Miesten välisiä keskusteluja Noora 2013 Rölli ja kultainen avain Sähinä 2013 Kekkonen tulee! Sinikka 2013 Nuoren Wertherin jäljillä Kati 2013 Ella ja kaverit 2 – Paterock opettajan vaimo 2014 Kummeli V Tupsu 2014 Kesäkaverit Karoliina 2015 Naisen nimi Annu 2015 Viikossa aikuiseksi Kaisa-Leena 2016 Äkki­lähtö Ansku 2018 Parittomat Kisu 2021 Syke-elokuva: Hätätila Iiris Ketola 2022 Häät ennen hautajaisia Joanna 2022 Punttikomedia Kerttu 2022 Pelle Hermanni Viola 2023 Järjettömän paska idea Noora 2023 Pelle Hermanni ja hypnotisoija Viola 2025 Risto Räppääjä ja kaksoisolento Rauha Räppääjä 2025 Kenraaliharjoitus Jane Televisio Televisio Televisio Vuosi Sarja Rooli 2007 Sanaton sopimus Krista Järvi 2007 Kultainen noutaja Riina 2007 Käenpesä taide­videon nainen 2008 Suojelijat Sarita Anttila 2009 Ihmebantu useita 2010 Helppo elämä Rossu 2011 Virta Hanna Miettinen 2011 Hiphop Hamlet Niina Saraste 2011–2014 Putous useita 2012–2017 Kimmo Irina 2012 Helsingin herra Maisa 2012 Roba Jasmine 2014 Klikkaa mua Annukka Rinne 2014–2019 2023– Syke Iiris Ketola 2015 Kingi Tove Hansson, useita 2015–2020 Downshiftaajat Satu Kuusela 2018– Ivalo Nina Kaut­salo 2020 Putous Allstars useita 2023 Pohjoisen tähti Essi Laine ;Ääninäyttelijänä == Lähteet == Luokka:Suomalaiset näyttelijät Luokka:Vuonna 1984 syntyneet Luokka:Elävät henkilöt
Tom Zutaut

Tom Zutaut (s. Park Forest, Illinois) on yhdysvaltalaisen Geffenin ja Elektra Recordsin manageri, tuottaja sekä kykyjenetsijä. Zutautin suurimmat saavutukset ovat myöhemmin legendaariseksi muodostuneen hard rock -yhtye Guns N' Rosesin löytäminen 1987, sekä Mötley Crüen kiinnittäminen Elektra Recordsiin, sekä maineikkaan bändin managerina toimiminen. == Mötley Crüe ja Guns N'Roses== Vuonna 1981 Zutaut oli vasta uusi manageri Elektra Recordsilla. Zutaut löysi uuden omasta mielestään lupaavan yhtyeen Mötley Crüen. Kun Zutaut esitteli bändiä muille managereille he nauroivat, ja sanoivat: Rock N'Roll on kuollut. Mutta Zutaut piti luottonsa yhtyeeseen, ja kirjasi heidät sisään yhtiöön, ja kuinka ollakaan Mötley Crüesta tuli iso menestys. Muutamia vuosia myöhemmin Zutaut kuuli uudesta Guns N'Roses -nimisestä yhtyeestä, joka oli kerännyt paljon mainetta Hollywoodin klubeissa, ja päätti käydä katsomassa. Yhtyeen kyvyistä vakuuttuneena Zutaut varoitti muita kykyjenetsijöitä sanomalla että: Guns N'Roses haisee!, ja kirjasi bändin Elektralle. Yhtyeestä Mötley Crüen tavoin tuli todella suuri menestys. http://www.zoominfo.com/people/Zutaut_Tom_177544291.aspx == Muuta == *Zutaut perusti myös 1990-luvun puolivälissä levymerkin The Enclave, jota EMI jakeli. *Zutaut on esiintynyt myös yhdessä Spicks and Specks -sarjan jaksossa == Diskografia http://www.imdb.com/name/nm1859472/ == Musiikki *Detroit Rock City (soundtrack), tuottaja *Guns N'Roses Use Your Illusion I A&R-koordinaattori; (1991) *Guns N'Roses Use Your Illusion II A&R; -oordinaattori (1991) Elokuva *City Of Paradise (2012) ==Lähteet== *popdose.com, The Producers: Rebuilding Elektra, Missing Whitney, and the Crue ==Aiheesta muualla== *IMDB Luokka:Yhdysvaltalaiset musiikkituottajat Luokka:Syntymävuosi puuttuu Luokka:Elävät henkilöt
Korn shell

Korn shell (lyhyesti ksh) on David Kornin (Bell Labs) komentotulkki, joka julkaistiin Unixille vuonna 1982. David Korn kehitti sovelluksen alun perin juuri helpottamaan työtään AT&T;:ssä. Korn shellissä on ominaisuuksia, joita on sekä Bourne shellissä että C shellissä: * ohjelmointikieli toistorakenteilla, muuttujilla ja ehtolauseilla * käyttöjärjestelmän signaalien käsittely * komentohistoria (csh) * tehtävänohjaus, taustaprosessien valvonta (csh) Korn shell on oletuksena käytettävä komentotulkki IBM AIX:ssa. == Muunnelmat == Korn shellistä on useita muunnoksia kuten mksh (MirBSD Korn Shell) ja pdksh (Public Domain Korn Shell). Solaris-käyttöjärjestelmässä on myös eri muunnelmia, joista kaksi pääversiota ovat ksh88 ja ksh93 (vuoden mukaan). == Lähteet == == Aiheesta muualla == * Kotisivut Luokka:Komentotulkit Luokka:Alustariippumattomat ohjelmat Luokka:Vapaat ohjelmistot
Pyrstösirkut

Pyrstösirkut (Emberizoides) on tangaroiden heimoon kuuluva varpuslintusuku. Pyrstösirkkujen sukuun kuuluu BirdLifen mukaan kolme lajia. == Pyrstösirkkuihin kuuluvia lajeja == * Duidanpyrstösirkku (Emberizoides duidae) * Pikkupyrstösirkku (Emberizoides ypiranganus) * Pyrstösirkku (Emberizoides herbicola) ==Lähteet== == Aiheesta muualla == *ITIS: Emberizoides (englanniksi) Luokka:Tangarat
Salkku

Salkku on kahvallinen suorakulmion muotoinen kuljetus- ja säilytyslaukku, joka soveltuu hyvin papereiden kuljettamiseen, niinpä se on yleinen varsinkin virkamiesten sekä yrittäjien että muiden liikkeenharjoittajien keskuudessa. Ulkopintamateriaaliltaan salkku on yleensä keinonahkaa. Salkussa voi olla myös numerolukko, sillä työkäytössä salkku saattaa sisältää hyvinkin tärkeää ja salassa pidettävää tietoa. Salkkutyyppien nimityksiä ovat: *Pilottisalkku, alun perin lentäjien käyttämä, paksu ja ylhäältä aukeava salkkutyyppi jossa numerolukko. *Attache- tai attaseasalkku, alun perin lähetystöhenkilökunnan käyttämä salkku, nimitys tulee ranskan kielen Attaché-sanasta. ==Katso myös== * Matkalaukku ==Lähteet== *WSOY Facta – Salkku Luokka:Laukut
Gibson J-200

Gibson J-200 on Gibsonin valmistama teräskielinen akustinen kitara, joka tuli tuotantoon vuonna 1938. Tunnettuja J-200 soittaneita artisteja olivat esimerkiksi Elvis Presleyhttp://www.gibson.com/en- us/Lifestyle/Features/legendary-guitar-elvis-417/ , Lefty Frizzellhttp://www.retrofret.com/products.asp?ProductID=2928 . ,George Harrison. == Lähteet == Luokka:Gibsonin kitarat
Mary Elizabeth Winstead

Mary Elizabeth Winstead (s. 28. marraskuuta 1984 Rocky Mount, Pohjois- Carolina) on yhdysvaltalainen näyttelijä, joka tunnetaan rooleistaan useissa kauhuelokuvissa. Winstead tunnetaan myös muiden genrejen elokuvista, kuten Sky High, Bobby, Die Hard 4.0 ja Scott Pilgrim vastaan maailma. == Tausta == Winstead syntyi Pohjois-Carolinassa ja varttui Salt Lake Cityssä, Utahissa. Hänen vanhempansa ovat James Ronald Winstead ja Betty Lou (o.s. Knight) ja hän on nuorin viidestä lapsesta. Winsteadin isoisä oli elokuvatähti Ava Gardnerin serkku. Winstead opiskeli nuorena balettia ja lauloi kuorossa, mutta joutui lopulta jättämään baletin pituutensa takia. Hän myös oli suurimman osan lukioajasta kotiopetuksessa. Ensimmäiset roolinsa Winstead teki Broadway- näyttämöllä sekä televisiosarjoissa vuodesta 1997 alkaen. Hänen ensimmäinen merkittävä osansa oli Walt Disney -elokuvassa Sky High (2005), jossa hänellä oli antagonistin rooli. Elokuva oli yleisö- ja arvostelumenestys. == Filmografia == Elokuvat Elokuvat Elokuvat Vuosi Suomenkielinen nimi Rooli 2005 Ring 2 Evelyn nuorena 2005 Checking Out Lisa Apple 2005 Sky High Gwendolyn ”Gwen” Grayson 2006 Final Destination – viimeinen määränpää 3 Wendy Christensen 2006 Bobby Susan Taylor 2006 Factory Girl Ingrid Superstar 2006 Black Christmas Heather Lee-Fitzgerald 2007 Grindhouse: Death Proof Lee Montgomery 2007 Die Hard 4.0 Lucy Gennero-McClane 2008 Make It Happen Lauryn Kirk 2010 Scott Pilgrim vastaan maailma Ramona Flowers 2011 The Thing tohtori Kate Lloyd 2012 Abraham Lincoln: Vampire Hunter Mary Todd Lincoln 2012 Smashed Kate Hannah 2013 A Glimpse Inside the Mind of Charles Swan III Kate 2013 A Good Day to Die Hard Lucy Gennero-McClane (teatteriversiossa) 2013 A.C.O.D. Lauren Stinger 2013 The Spectacular Now Holly Keely 2014 Alex of Venice Alex Vedder 2014 Faults Claire 2014 Kill the Messenger Anna Simons 2016 The Hollars Gwen 2016 Swiss Army Man Sarah Johnson 2016 10 Cloverfield Lane Michelle 2018 All About Nina Nina Geld 2020 Birds of Prey Helena Bertinelli / Metsästäjätär 2021 Kate Kate Televisiosarjat Televisiosarjat Televisiosarjat Televisiosarjat Televisiosarjat Vuosi Suomenkielinen nimi Alkuperäinen nimi Rooli Jakso(t) 1997 Enkelin kosketus Touched by an Angel Kristy Cordis ”A Delicate Balance” 1998 Luvattu maa Promised Land Chloe 1999–2000 Passions Passions Jessica Bennett 89 jaksoa 2001–2002 Wolf Lake Wolf Lake Sophia Donner 10 jaksoa 2004 Pelastaja Tru Calling Bridget Elkins ”Closure” 2015 The Returned The Returned Rowan Blackshaw 10 jaksoa 2016 BrainDead BrainDead Laurel Healy 13 jaksoa 2016–2017 Mercy Street Mercy Street Mary Phinney 10 jaksoa 2017 Fargo Fargo Nikki Swango 9 jaksoa 2017 Danger & Eggs Danger & Eggs Trix Blixon (ääni) ”The Big Z / Trix Blixon” 2023 Ahsoka Ahsoka Hera Syndulla 6 jaksoa == Aiheesta muualla == * * Luokka:Yhdysvaltalaiset näyttelijät Luokka:Vuonna 1984 syntyneet Luokka:Elävät henkilöt
Liettuan presidentti

Liettuan presidentti () on Liettuan valtionpäämies. Presidentti valitaan viiden vuoden välein presidentinvaaleissa. Jos kukaan ehdokkaista ei saa yli puolta äänistä ensimmäisellä kierroksella, järjestetään toinen kierros kahden eniten ääniä saaneen ehdokkaan kesken. Presidenttinä on toiminut 12. heinäkuuta 2019 lähtien Gitanas Nausėda. ==Liettuan tasavallan presidentit== ===Liettuan valtio (1919)=== Järjestys Presidentti Virkakausi 1 Antanas Smetona 4. huhtikuuta 1919 – 19. kesäkuuta 1920 ==Liettuan tasavalta (1920–1940)== Järjestys Presidentti Virkakausi 2 Aleksandras Stulginskis 19 kesäkuuta 1920 – 7 kesäkuuta 1926 3 Kazys Grinius 7 kesäkuuta – 18 joulukuuta 1926 (syrjäytettiin) vt. Jonas Staugaitis 18–19 joulukuuta 1926 vt. Aleksandras Stulginskis 19 joulukuuta 1926 vt. Antanas Smetona 19 joulukuuta 1926 – 15 kesäkuuta 1940 vt. Antanas Merkys 15–17 kesäkuuta 1940 vt. Justas Paleckis 17 kesäkuuta – elokuuta , 1940 4 100px Jonas Žemaitis 16. helmikuuta 1949 – 26. marraskuuta 1954 ===1990-=== Järjestys Presidentti Virkakausi Muuta 1\. 100px Vytautas Landsbergis 11. maaliskuuta 1990 25. tammikuuta 1992 Korkeimman neuvoston puheenjohtaja 2\. Algirdas Brazauskas 25. tammikuuta 1992 25. helmikuuta 1998 Ensimmäinen neuvostoajan jälkeinen presidentti 3\. Valdas Adamkus 26. helmikuuta 1998 26. helmikuuta 2003 Valittiin myöhemmin toiselle kaudelle 4\. Rolandas Paksas 26. helmikuuta 2003 6. huhtikuuta 2004 Erotettiin virasta väliaikainen Artūras Paulauskas 6. huhtikuuta 2004 12. heinäkuuta 2004 Seimasin puhemiehenä hoiti presidentin tehtäviä vaaleihin asti 5\. Valdas Adamkus 12. heinäkuuta 2004 12. heinäkuuta 2009 Valittiin toiselle kaudelle 6\. Dalia Grybauskaitė 12. heinäkuuta 2009 12. heinäkuuta 2019 Liettuan ensimmäinen naispresidentti 7\. Gitanas Nausėda 12. heinäkuuta 2019 virassa == Lähteet == ==Aiheesta muualla== *Presidentin viralliset sivut *
Shane Atkinson

Shane Atkinson on uusiseelantilainen roskapostittaja, joka tuli tunnetuksi New Zealand Herald -lehdessä olleesta artikkelista. Hän oli lähettänyt parhaimmillaan päivässä noin 100 miljoonaa viestiä, joissa mainostettiin peniksensuurentamispillereitä. Christchurchista kotoisin oleva Shane Atkinson tuomittiin veljensä kanssa vuonna 2008 edellisenä vuonna säädetyn roskapostilain perusteella. Heidän operaatiossaan on arveltu pahimmillaan liikkuneen kolmasosa maailman roskapostiliikenteestä. Roskapostin aiheuttamiksi kustannuksiksi on arvioitu EU:n osalta 13 miljardia dollaria ja Yhdysvalloissa saman verran. Laskelman perusteena ovat hukkaan mennyt työaika, ylimääräinen kaista, siivousohjelmistot ja työvoima. == Lähteet == Luokka:Uusiseelantilaiset henkilöt Luokka:Roskaposti Luokka:Syntymävuosi puuttuu Luokka:Elävät henkilöt
Howard Carmack

Howard H. Carmack (syntynyt noin 1967) on yhdysvaltalainen rikollinen, joka sai 2000-luvun alussa mediahuomiota jäätyään kiinni laajamittaisesta roskapostituksesta. Carmack lähetti sähköpostitse arviolta yli 825 miljoonaa roskapostiviestiä ennen kiinnijäämistään Buffalossa toukokuussa 2003. Carmackin jäädessä kiinni roskapostien lähettäminen ei itsessään ollut New Yorkin osavaltiossa rikos: varsinaiset rikossyytteet liittyivätkin roskapostien lähettämisen sijaan siihen, että Carmack oli merkinnyt viestien lähettäjäksi muita ihmisiä (väärennös) ja käyttänyt roskapostittamista varten varastettuja luottokortteja (identiteettivarkaus). Carmack oli ensimmäinen henkilö, joka tuomittiin New Yorkissa uuden identiteettivarkauslain nojalla. Carmack tuomittiin oikeudenkäynnissä syylliseksi ja hän sai 2-7 vuoden mittaisen vankeusrangaistuksen. == Lähteet == Luokka:Yhdysvaltalaiset henkilöt Luokka:Syntymävuosi puuttuu Luokka:Elävät henkilöt